CARACTERISTICI DIMENSIONALE ŞI DE MASĂ ALE AUTOVEHICULELOR Principalele dimensiuni exterioare ale autovehiculelor Conditii de determinare: • Autovehicul trebuie să fie aşezat pe o platformă orizontală, cu îmbrăcăminte din beton sau asfalt, cu suprafaţa netedă • elementele sistemului de direcţie cât şi roţile trebuie să fie în poziţia corespunzătoare deplasării în linie dreaptă • Stările de încărcare ale autovehiculului sunt: fără sarcină utilă (masa proprie în stare de exploatare), şi cu sarcina utilă maximă constructivă şi admisibilă • Lăţimea autovehiculului = distanţa dintre două plane verticale, paralele cu planul longitudinal de simetrie, trecând prin punctele extreme de o parte şi de alta a autovehiculului Toate elementele laterale ale autovehiculului fixate rigid (butucii roţilor, aripile, mânerele uşilor) vor fi cuprinse între aceste două plane Nu se vor lua în considerare oglinzile retrovizoare sau alte elemente cu posibilitate de rabatare • Înălţimea autovehiculului reprezintă distanţa distanţa dintre planul de sprijin şi un plan orizontal tangent la partea cea mai de sus a acestuia Măsurarea acestei distanţe se face cu autovehiculul încărcat corespunzător masei proprii în stare echipată şi cu presiunea în pneuri indicată de constructor corespunzătoare masei totale maxime • Lungimea autovehiculului reprezintă distanţa dintre două plane verticale perpendiculare pe planul longitudinal de simetrie al autovehiculului şi tangente la acesta în punctele extreme din faţă şi din spate Toate elementele din faţa sau din spatele autovehiculului (cârligul de tracţiune, barele de protecţie, ornamentele, etc) sunt incluse între aceste două plane • Ampatamentul autovehiculului sau remorcii reprezintă distanţa între planele perpendiculare pe planul longitudinal median al vehiculului şi care trec prin centrele a două axe consecutive Pentru vehiculele cu trei axe sau mai multe, se indică ampatamentele între roţile consecutive începând cu roata cea mai din faţă spre roata cea mai din spate; ampatamentul total este suma acestor distanţe • Ecartamentul reprezintă distanţa dintre axele mediane ale roţilor de pe aceeasi punte • Consola spate reprezintă distanţa între planul vertical ce trece prin centrele roţilor din spate şi un plan vertical paralel cu acesta, tangent la punctul cel mai din spate de pe vehicul, ţinând cont de toate elementele fixate rigid pe vehicul • Consola faţă reprezintă distanţa între planul vertical ce trece prin centrele roţilor din faţă şi un plan vertical paralel cu acesta, tangent la punctul cel mai din faţă de pe vehicul, ţinând cont de toate elementele fixate rigid pe vehicul 